  Майя Бывальцева Удмуртиын коронавирус инфекци вӧлмонэз алон вылысь сюбегатон ужрадъёсты выльысь чурытатыны быгатозы. Пумкылъянъёсты таяз арняе кутозы. Со сярысь элькунлэн тӧроез Александр Бречалов 18-тӥ куартолэзе аппарат кенешонын вераз. Солэн кылъёсызъя, карантинын одно пукыны кулэ луись куд-ог адямиос куронъёсты уг быдэсъяло, озьы ик тросэз элькунамы улӥсьёс но ужбергатӥсьёс кышкыттэмлыкъя куронъёсты кылэм-адӟем уг каро. Таяз арняе валаломы, кыӵе сюрестӥ мыныны: яке сюбегатон ужрадъёсты пумен куштон, яке астэ ачид нимаз возён режимез чурытатон. Ваньзылы вераме потэ, асьмеос кутсконаз берытскыны быгатомы – 28-тӥ южтолэзе: 70 процентлы экономикаез дугдытыны, ваньзэсты доразы ворсаны Александр Бречалов, Удмуртилэн тӧроезСолэн кылъёсызъя, обороная заводъёс но сиён-юон поттӥсь предприятиос пумысен алонъёс сокем трос ӧвӧл. Трос юанъёс кылдо со огазеяськонъёс пумысен, кудъёсыз тужгес но соосты ужаны лэзьыны куризы. Коронавирус инфекциен нюръяськонъя оперативной штаб но быдэс команда, уката ик Роспотребнадзор, тазалыкез утёнъя министерство, МВД, Росгаврдия, тӧроосты курисько, ваньзэ лэсьтыны кулэ, 25-тӥ числоысен ми сюбегатон ужрадъёсысь потонлэн кыкетӥ люкетаз мед выжомы ни шуыса Александр Бречалов, Удмуртилэн тӧроезСюбегатон ужрадъёсысь потон радлыкез Удмуртия Россиысь кивалтэтэ ыстӥз. Отын вузкарон центръёсты но, калыкез сюдон удысысь огазеяськонъёсты но (куинетӥ люкетаз) усьтон чакламын. Тодэ вайытом, 12-тӥ куартолэзьысен Удмуртиын обработка удысь предприятиосты, сиён-юонэн вузкарись рынокъёсты усьтыны лэзизы. 14-тӥ куартолэзе Удмуртиын паркъёс, дӥськутэн вузкарись лавкаос, музейёс, зоопарк ужаны кутскизы.  Тегъёс: Ужбергатон Мерлык Тазалык Ижкар Удмуртия коронавирус АлександрБречалов  